L’Ajuntament de Sagunt i Acció Ecologista-Agró continuen amb les visites a la Casa de Penya
23 de maig 2017

​![](/media/iumfrcq3/38-casapenya.jpg)

L’Ajuntament de Sagunt i Acció Ecologista-Agró han organitzat, durant els mesos de maig i juny, visites guiades a la Casa Penya, el centre d'educació i voluntariat ambiental de la marjal d’Almardà\-Almenara. Amb l’objectiu de donar a conéixer el patrimoni natural, la Comissió d'Educació Ambiental d’Acció Ecologista-Agró ha programat estes visites cada dos diumenges, que, a més, inclouen un passeig per la Finca de Penya, la reserva de fauna silvestre de la marjal. La pròxima visita guiada serà este diumenge 28 de maig, d’11 a 13.30 hores.

  

Per altra banda, recordar que la Casa Penya té obertes les portes, des del passat 10 de maig, per a tots aquells amants de la naturalesa, veïns, turistes i curiosos que vulguen visitar-la i descobrir alguns dels tresors naturals dels ecosistemes mediterranis litorals, com la platja, el saladar i la marjal. Es podrà gaudir tant de l'exposició permanent com de la resta d'equipaments del centre mediambiental tots els dimecres i dijous de maig i juny, en horari d'11 a 13.30 hores.

  

Per a aquells que vulguen concertar una visita a la Casa Penya, rebre més informació o fer qualsevol altra consulta, poden enviar un correu a visitescasapenya@gmail.com, o telefonar als matins al 960 263 617.

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-i-accio-ecologista-agro-continuen-amb-les-visites-a-la-casa-de-penya/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-i-accio-ecologista-agro-continuen-amb-les-visites-a-la-casa-de-penya/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-i-accio-ecologista-agro-continuen-amb-les-visites-a-la-casa-de-penya/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-i-accio-ecologista-agro-continuen-amb-les-visites-a-la-casa-de-penya/)